_:n44a1441895c8430daf9f95fb6d5f3ce9xb0
<http://schema.org/articleBody>
"नई दिल्‍ली. देश में कोरोना वायरस संक्रमण (Coronavirus) के नए मामले अब बड़ी संख्‍या में सामने आ रहे हैं. इस बीच स्‍वास्‍थ्‍य मंत्रालय (Health Ministry) ने मंगलवार को कहा कि भारत की तुलना में कोरोना प्रभावित अन्‍य देशों में कोविड 19 (Covid-19 in India) से मौतें 35 गुना अधिक हो रही हैं. बता दें कि अब तक देश में कोरोना वायरस संक्रमण से 24,309 लोगों की मौत हो चुकी है. जबकि दुनिया में अब तक 5,81,221 लोगों की जान कोरोना वायरस से जा चुकी है.\r\n\r\nवहीं विश्व की दूसरी सबसे बड़ी आबादी वाला देश होने के बावजूद भारत में कोरोना वायरस संक्रमण की दैनिक वृद्धि दर में लगातार गिरावट दर्ज की जा रही है. यह मार्च में करीब 31 फीसदी थी जोकि 12 जुलाई को गिरकर 3.24 फीसदी रह गई. मंत्रालय में विशेष कार्य अधिकारी राजेश भूषण ने मंगलवार को कहा कि नए मामलों की दैनिक वृद्धि दर में महत्वपूर्ण गिरावट आई है.\r\n\r\nउन्होंने कहा, 'अगर आप देखें, कोरोना वायरस संक्रमण की दैनिक वृद्धि दर मार्च में करीब 31.28 फीसदी थी, मई में इसमें करीब नौ फीसदी की गिरावट हुई और मई के अंत तक यह और 4.82 फीसदी कम हुई. अगर आप 12 जुलाई के आंकड़े को देखते हैं तो यह 3.24 फीसदी तक नीचे आ गई है.'\r\n\r\n \r\n\r\nSpike of 29,429 #COVID19 cases &amp;amp; 582 deaths reported in the last 24 hours in India.\r\n\r\nTotal positive cases stand at 9,36,181 including 3,19,840 active cases, 5,92,032 cured/discharged/migrated and 24,309 deaths: Ministry of Health pic.twitter.com/Fr3grdVwDs\r\n— ANI (@ANI) July 15, 2020\r\n\r\n\r\nक्या देश में पर्याप्त जांच हो रही है, इस पर राजेश भूषण ने कहा कि डब्ल्यूएचओ के परामर्श नोट के अनुसार व्यापक जांच निगरानी और संदिग्ध मामलों की जांच की जरूरत पर जोर दिया गया है. भूषण ने संवाददाता सम्मेलन में कहा, 'उसी दस्तावेज में व्यापक (कॉम्प्रिहेंसिव) को इस तरह परिभाषित किया गया है कि अगर आप हर दिन प्रति 10 लाख लोगों पर 140 लोगों की जांच करते हैं तो यह व्यापक जांच है.\r\n\r\nउन्होंने कहा, '22 राज्य डब्ल्यूएचओ के निर्देश के अनुरूप रोजाना प्रति दस लाख आबादी पर 140 से ज्यादा जांच कर रहे हैं.' उनके अनुसार भारत रोजाना प्रति दस लाख आबादी पर करीब 201 जांच कर रहा है. उन्होंने कहा कि रोजाना प्रति दस लाख आबादी पर 1058 जांच के साथ गोवा सूची में शीर्ष पर है. जबकि, रोजाना प्रति दस लाख आबादी पर दिल्ली में 978, तमिलनाडु में 563, असम में 310, कर्नाटक में 297, मध्यप्रदेश में 249, झारखंड में 242, राजस्थान में 235, महाराष्ट्र में 198 जांच हो रही है."
<https://hindi.news18.com/news/nation/health-ministry-says-other-countries-have-35-times-higher-coronavirus-deaths-compares-to-india-3177512.html>